31/01/2013 | Administración LocalMunicipal
Mugardos
Convocatoria e bases específicas para a formación dunha lista aberta para a contratación laboral temporal de auxiliares de policía local

ANUNCIO CONVOCATORIA E BASES ESPECÍFICAS PARA A FORMACIÓN DUNHA LISTA ABERTA PARA A CONTRATACIÓN LABORAL TEMPORAL DE AUXILIARES DE POLICIA LOCAL. Pola resolución da Alcaldía núm.57/2013, de 24.01.2013, prestouse aprobación ás bases para a formación dunha lista aberta para a contratación laboral temporal de arquitecto/a, cuio texto se transcribe deseguido: “BASES ESPECÍFICAS PARA A FORMACIÓN DUNHA LISTA ABERTA PARA A CONTRATACIÓN LABORAL TEMPORAL DE AUXILIARES DE POLICÍA LOCAL” 1.–OBXECTO DA CONVOCATORIA. O obxecto da convocatoria é a formación dunha lista aberta para posibilitar a contratación laboral temporal, mediante a modalidade de contrato de duración determinada que proceda en cada caso (ET art.15.1; RD 2720/1998) de auxiliares de policía local, previsiblemente se procederá á contratación dun auxiliar de policía de forma inmediata, para a tempada de verán, dita previsión non supera o límite establecido no artigo 95.1 da Lei 4/2007, do 20 de abril, de coordinación de policías locias.2.–DURACIÓN DOS CONTRATOS. Segundo se estableza en cada contrato de conformidade coas necesidades do Concello de Mugardos, e por un período máximo de catro meses en cumprimento do establecido no artigo 95.1 da Lei 4/2007, do 20 de abril, de coordinación de policías locais.3.–RETRIBUCIÓNS. A retribución do citado posto de traballo será de 1.400 euros/mes, por todolos conceptos, incluido o prorrateo das pagas extraordinarias.4.–SISTEMA DE LISTA ABERTA. A cobertura temporal dos postos de traballo efectuarase a través dun sistema de lista aberta na que a orde de prelación virá dado pola puntuación total obtida no proceso selectivo segundo o establecido na base 10.ª das presentes.5.–XORNADA LABORAL. A xornada laboral será de 37,5 horas de promedio en cómputo semanal, de acordo co establecido no convenio colectivo en vigor.6.–REQUISITOS DOS ASPIRANTES. Os aspirantes/as deberán reunir os seguintes requisitos, referidos á data na que finalice o prazo de presentación de solicitudes: a) Ser de nacionalidade española ou nacional dos demais Estados membros da Unión Europea. A tal efecto e en cumprimento do regulado no artigo 57 da LEY 7/2007, de 12 de abril, del Estatuto Básico del Empleado Público, terán a mesma consideración, calquera que sexa a súa nacionalidade, a/o cónxugue dos españois e demais nacionais de outros Estados membros da Unión Europea, sempre que non estén separados de dereito e aos seus descendentes e aos do seu cónxugue sempre que non estén separados de dereito, sexan menores de vinteún anos ou maiores de dita idade dependentes. Poderán acceder en igualdade de condicións os extranxeiros con residencia legal en España. b) Ser maior de 18 anos e non ter cumpridos os 58 anos de idade. c) Estar en posesión do título de ensinanza secundaria obrigatoria, título de graduado escolar ou equivalente. d) Estar en posesión do carnet de conducir clase A e B, con autorización BTP. e) Ter unha estatura mínima, en caso de ser home de 1,65 m. e en caso de ser muller de 1,60 m. f) Non estar incurso en causa de incapacidade ou incompatibilidade que determine a lexislación vixente. g) Non ser separado, mediante expediente disciplinario, do servizo da Administración do Estado, Comunidade Autónoma ou das entidades locais, nin estar inhabilitado para o exercicio de funcións públicas. h) Presentación dun certificado médico no que se faga constar expresamente que o/a aspirante reúne as condicións físicas e sanitarias para a realización dos exercicios físicos que se especifican nas probas. i) Xustificante acreditativo de ter ingresado na conta corrente número 2091-0205-33-3110000032 da Caixa de Aforros de Galicia a cantidade de 10,00 euros en concepto de dereitos de exame (Ordenanza fiscal n 9, reguladora da taxa pola expedición de documentos administrativos, publicada no BOP n.º 129/09.07.2012). A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. Estarán exentos do pago dos dereitos de inscrición, previa xustificación, as persoas que figuren como demandantes de emprego durante o prazo de, cando menos, un mes anterior á data da presente convocatoria. Serán requisitos para o disfrute da exención que, no prazo de que se trate, non houberan rexeitado oferta de emprego adecuado nin se houbesen negado a participar, agás causa xustificada, en accións de promoción, formación ou reconversión profesionais e que, así mesmo, carezan de rendas superiores, en cómputo mensual, ao salario mínimo interprofesional. Aos efectos de acreditación do dereito á exención de taxas sinalar que a certificación relativa á condición de demandante de emprego cos requisitos sinalados na convocatoria, solicitarase na oficina de servizos públicos de emprego. En cuanto a acreditación das rendas, realizarase mediante unha declaración xurada ou promesa suscrita polo/a solicitante, según modelo que figura a continuación. A falta de xustificación do abono dos dereitos de inscrición ou de atoparse exento determinará a exclusión do/a aspirante. MODELO DE DECLARACIÓN XURADA D./D.ª.…………, con D. N. I. …………., e con enderezo en …….…… DECLARA BAIXO XURAMENTO/BAIXO A SÚA RESPONSABILIDADE: Que carece de rendas superiores, en cómputo mensual, ao salario mínimo interprofesional. E para que así conste ós efectos oportunos, asino o presente en …., a …. de …. do ano …. (Sinatura) Os anteriores requisitos deberán reunirse con referencia ao último día do prazo de presentación de solicitudes, e gozar destes ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente.7.–PRESENTACIÓN DE SOLICITUDES. As solicitudes presentaranse no modelo de instancia que se facilitará nas oficinas municipais e que se xunta como anexo as presentes bases, e irán acompañadas de fotocopia do DNI, do permiso de conducir coa autorización BTP, do titulo acreditativo de estar en posesión da formación académica mínima esixida segundo a base 6.ª C) da presente convocatoria, os cales serán obxecto de compulsa no Rexistro de Entrada de Documentos. As solicitudes presentaranse Rexistro Xeral do Concello (os días laborais de 9:00 a 13:30 horas) durante o prazo de dez días naturais, que se iniciará o día seguinte ó da publicación do anuncio da convocatoria no “Boletín Oficial da Provincia da Coruña”. Tamén se poderán presentar na forma que determina o artigo 38.4 da Lei 30/1992, de réxime xurídico das administracións públicas e do procedemento administrativo común; neste caso, deberán comunicalo mediante telegrama ou telefax durante o mesmo prazo que o de presentación de instancias. Coa solicitude acompañarase xustificante acreditativo de ter ingresado na conta corrente número 2091-0205-33-3110000032 da Caixa de Aforros de Galicia a cantidade de 10,00 euros en concepto de dereitos de exame. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria.8.–ADMISIÓN DE ASPIRANTES. Rematado o prazo de presentación de instancias, a Alcaldía dictará resolución no prazo máximo de cinco días, aprobando a lista de persoas admitidas e excluídas cos motivos de exclusión, e a designación do tribunal calificador que se publicará no taboleiro de edictos da corporación, concedéndose un prazo de sete días para enmenda polas persoas excluídas, dos defectos a que alude o artigo 71 da Lei 30/92, de réxime xurídico das administracións públicas e do procedimento administrativo común, e a abstención e recusación dos membros do tribunal. A publicación da devandita resolución no Taboleiro de Edictos da Corporación será determinante, asi mesmo, para efectos de posible impugnación e recursos, de conformidade co previsto na invocada lei. Poderá publicarse exclusivamente a lista de aspirantes excluídos/as, cos motivos de exclusión. A mencionada lista elevarase a definitiva polo transcurso do prazo para reclamacións, se non as houbese; no caso contrario exporase de novo a lista definitiva, na mesma forma ca anterior. A presentación de reclamacións, no seu caso, non suspenderá o proceso selectivo, salvo que así o acorde a Alcaldía.9.–TRIBUNAL CUALIFICADOR OU COMISIÓN SELECCIONADORA. A comisión seleccionadora estará formada, segundo os criterios do artigo 60 da Lei 7/2007, do Estatuto Básico do Empregado Público, do seguinte xeito: Presidente: un funcionario/a ou persoal laboral fixo. Vocais: – Tres empregados/as públicos ou expertos/as. Secretario: o da Corporación ou quen legalmente o substitúa, que actuará con voz e voto. Tódolos vogais do tribunal deberán ter titulación académica ou especialización profesional iguais ou superiores á esixida para o acceso á praza obxecto desta convocatoria. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992 citada, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. Igualmente, as persoas aspirantes poderán recusar ós membros do tribunal cando concorra algunha das circunstancias a que se refire o parágrafo anterior. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O tribunal cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Os tribunais poderán dispoñe-la incorporación de asesores/as especialistas para as probas en que así coiden necesario ou convinte. As persoas asesoras limitaranse ó exercicio das súas especialidades técnicas, en base exclusivamente ás cales colaborarán co respectivo tribunal. A designación nominal dos membros dos tribunais incluirá a dos/das respectivos/as suplentes e será publicada no taboleiro de edictos da Corporación. A efectos de asistencias e dietas, o tribunal entenderase encadrado na Categoría Terceira.10.–PROBAS SELECTIVAS. De acordo co previsto no artigo 47 do Decreto 243/2008, do 16 de outubro, as probas para a selección de auxiliares contratados polos concellos, son as que se describen a continuación. A.1. Comprobación da estatura e probas de aptitude física. – Comprobación da estatura. Ao comezo realizarase o control da estatura dos/as aspirantes. Os mínimos son os que rexen para o ingreso nos corpos de policía local: 1,65 metros para os homes e 1,60 metros para as mulleres. – Probas físicas. As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A.1.1. Potencia tren inferior: salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras: – Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. – Hai que realizar o salto cos dous pés ao mesmo tempo. – Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. A.1.2. Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos) que se recolle na seguinte táboa para cada sexo e grupo de idade: 2. Proba de coñecementos. A proba de avaliación dos coñecementos dos/as aspirantes deberá amosar o dominio dos contidos do temario que se inclúe no anexo. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respostadas.3. Proba específica sobre coñecemento do termo municipal e da toponimia local. O órgano de selección someterá aos/ás aspirantes a unha proba para determinar o seu nivel de coñecemento sobre as características propias do concello e a toponimia local. Cualificarase de cero a tres puntos, sendo necesario acadar como mínimo unha puntuación de un con cinco puntos para superala.4. Coñecemento da lingua galega. O tribunal valorará o nivel de coñecemento da lingua galega dos/as aspirantes, mediante unha proba que se cualificará de cero a tres puntos, sendo necesario acadar como mínimo unha puntuación de un con cinco puntos para superala.11.–OBRIGACIÓN DOS ASPIRANTES QUE SUPERARAN O PROCESO SELECTIVO. Os/as aspirantes que superasen o proceso de selección, e non dispoñan do curso de formación, deberán participar nun curso de formación que desenvolverá a Academia Galega de Seguridade Pública na segunda quincena do mes de maio de cada ano, non podendo ser contratado/a nin exercer as funcións ata dispor de dito curso. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 48.2.º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais.12.–CUALIFICACIÓN FINAL e FORMACION DA BOLSA DE TRABALLO. A cualificación definitiva do proceso selectivo será o resultado da suma das puntuacións outorgadas polo tribunal en cada un dos exercicios que compoñen a fase de oposición. Establecida a puntuación final de cada aspirante, elaborarase a bolsa de traballo baseándose na súa puntuación e por orde decrecente formulando proposta de aprobación da bolsa ao alcalde, quen ditará resolución aprobando a lista que entrará en vigor con carácter inmediato. No suposto de empate nas puntuacións de dous ou máis aspirantes, estas resolveranse pola puntuación obtida no primeiro exercicio e, se iso non fose suficiente, pola puntuación obtida nos sucesivos exercicios ata que se resolva o mesmo. De persistir o empate resolverase pola orde alfabética do primeiro apelido.1. Actualización da lista aberta. Unha vez dictada a primeira resolución aprobando a bolsa de traballo, poderanse realizar novas convocatorias e probas selectivas para manter actualizada a bolsa, ou cando surxan necesidades de contratación que non podan ser cubertas. A comisión seleccionadora formulará proposta ao alcalde. Este ditará resolución actualizando a bolsa de traballo incluíndo nela os novos aspirantes propostos na orde que lles corresponda, entrando en vigor inmediatamente.13.–CHAMAMENTOS AOS ASPIRANTES. Os chamamentos faranse polo medio máis urxente que permita ter a constancia dá súa recepción. O chamamento poderase facer telefónicamente en supostos de urxencia, cando se trate da cobertura dun posto de traballo cuia non cobertura puidese orixinar graves prexuizos no funcionamento e/ou prestación do servizo público. Para poder ser citado mediante o chamamento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demáis supostos o chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. Os que sendo chamados para facer efectiva a contratación, non se presentasen no prazo de 48 horas ou renunciasen ó mesmo, perderán os seus dereitos, sendo excluídos das listas, agás casos de forza maior debidamente acreditados e apreciados libremente. De producirse este suposto chamarase ó seguinte da lista.14.–SITUACIÓN NA BOLSA DE TRABALLO.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o contrato para a que son chamados finaliza, retornarán ao posto que novamente lles corresponda na lista.2. Os integrantes dá Bolsa de Traballo que, sendo convocados para facer efectiva a contratación segundo o disposto na base 13, non presentásense ou renunciasen a esta sen xustificación suficiente, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido ou dito prazo. A mesma consecuencia terá a renuncia á continuidade non desempeño dun posto de traballo.15.–CONTRATACIÓNS. Poderán realizarse contratacións temporais para o desempeño de postos de traballo que encontrense vacantes ou non vacantes. Neste último caso será causa abonda a situación de ILT ou vacacións do seu titular. Así como por aumento notorio de poboación en determinadas tempadas do ano que xustifiquen o incremento da contratación de persoal con funcións de auxiliar de policía. Previamente á contratación deberá solicitarse informe de existencia de crédito á Intervención Municipal. Unha vez comparecera ou aspirante chamado segundo a orde da bolsa de traballo, o Sr. alcalde por resolución procederá a sua contratación para o desempeño do posto de traballo correspondente.16.–EXTINCIÓN DA BOLSA DE TRABALLO. A bolsa de traballo formada como consecuencia do proceso selectivo que regulan estas bases extinguirase unha vez transcorridos TRES anos a contar dende a data da resolución da Alcaldía que aprobe a última actualización.17.–PUBLICIDADE. A publicidade de todos os actos relativos a este procedemento realizarase mediante edictos que se exporán no taboleiro de edictos e anuncios do Concello de Mugardos, salvo aqueles actos que expresamente se establece nestas bases a súa publicación no BOP.18.–RÉXIME XURÍDICO APLICABLE. En todo o non previsto expresamente nas presentes bases, serán de aplicación as Bases Xerais para a contratación de persoal laboral temporal do Concello de Mugardos, aprobadas pola Xunta de Goberno Local na sesión do día 22-07-2008, e publicadas no Boletín Oficial da Provincia número 192, do 21-08-2008, o Real Decreto Lexislativo 1/1995, do 24 de marzo, polo que se aproba o Texto Refundido da Lei do Estatuto dos Traballadores e demais normas de aplicación ”. ANEXO. TEMARIO proba de coñecementos.1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. Temario proba de coñecemento termo municipal e da toponimia local.1.–O municipio de Mugardos. Límites. Poboación. Situación das parroquias e principais núcleos de poboación. Localización dos lugares do Concello de Mugardos.2.–Localización dos edificios destinados a servicios públicos e funcións que se levan a cabo neles. Mugardos, 24 de xaneiro de 2013. O ALCALDE ASDO.: XOSÉ FERNÁNDEZ BARCIA ANEXO II SOLICITUDE DE ADMISIÓN A PROBAS SELECTIVAS NO CONCELLO DE MUGARDOS Dato a cubrir pola Administración. N.º DA SOLICITUDE: DATOS PERSONAIS: CONVOCATORIA: TÍTULOS ACADÉMICOS OFICIAIS: DOCUMENTACIÓN QUE SE ACHEGA SEGUNDO AS BASES DA CONVOCATORIA: A/O abaixo asinante solicita ser admitida/o ás probas selectivas a que se refire a presente instancia e DECLARA que son certos os datos consignados nela e que reúne as condicións esixidas para o ingreso e as especialmente sinaladas na convocatoria anteriormente citada, comprometéndose a probar documentalmente todos os datos que figuran nesta solicitude. En ____________________________, a ______ de ________________________ de __________ (sinatura SR./SRA. ALCALDE/ALCALDESA DO CONCELLO DE MUGARDOS De acordo co establecido pola Lei Orgánica 15/1999 de 13 de decembro, de protección de datos de carácter persoal, consinto que estos datos sexan incluídos nun ficheiro do que é titular o Concello de Mugardos e poidan ser empregados coa finalidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Mugardos na Avda. de Galicia, 45, 15620 Mugardos (A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. INSTRUCCIÓNS PARA A/O INTERESADA/O Escriba somente a máquina ou con bolígrafo sobre superficie dura, utilizando maiúsculas de tipo de imprenta. Evite dobrar o papel, realizar correccións, enmendas ou tachaduras. Non olvide asinar o impreso. No cadro donde figura o código da convocatoria consigne, cando proceda, o número de convocatoria específica. No cadro de ano da convocatoria sinale o ano en que a mesma se ten publicado. No cadro data Boletín Oficial consigne a data do boletín (BOE ou BOP según proceda) determinante da apertura do prazo de presentación de instancias. No cadro minusvalía indicar a porcentaxe do grao de minusvalía según o ditame do órgano competente. As/os aspirantes que soliciten participar polo turno de reserva para discapacitadas/os, o indicarán cun X no recadro.